Puwede nang Makabili ang mga Taga-San Francisco ng Abot- kayang Flood Insurance o Seguro sa Pagbaha BATAYANG IMPORMASYON Posibleng mahirapan sa matitinding bagyo ang anumang sistema ng lungsod para sa tubig-bagyo o stormwater, kasama na ang sistema ng San Francisco. Sakaling magkaroon ng matitinding bagyo, posibleng mapuno ang pinagsamang mga imburnal o sewer ng San Francisco, kung kaya't mapipigilan ang labis na tubig-bagyo sa pagpasok sa sistema ng mga imburnal. Sa mga sitwasyong ito, mabilis na aagos ang labis na tubig- bagyo sa pinakamababang bahaging lugar, na kadalasan ay mabababang komunidad o kalye na dating sapa, batis, o maging sa dating bay o look. Sa pangkalahatan, hindi sakop ang dahil sa baha na pinsala ng homeowner's insurance policy o polisiya sa seguro ng may-ari ng bahay. Kailangang pag-isipan ng mga may-ari ng bahay at umuupa na nasa binabahang lugar ang pagprotekta sa kanilang ari-arian sa pamamagitan ng pagbili ng flood insurance. PAGKAKASAKOP NG SEGURO SA BAHA Nakagawa na ang Lungsod at County ng San Francisco ng mga oportunidad para sa mga may-ari ng bahay sa San Francisco upang maprotektahan ang kanilang ari-arian at mabawasan ang panganib ng pinsala nang dahil sa pagbaha. Lumalahok ang San Francisco sa Pambansang Programa para sa Seguro sa Baha (National Flood Insurance Program, NFIP), na pinamamahalaan ng Pederal na Ahensiya para sa Pamamahala sa Emergency (Federal Emergency Management Agency, FEMA). Nagkakaloob ang programa ng flood insurance na ginagarantiyahan ng pederal na gobyerno, at para ito sa mga may-ari ng bahay, umuupa at negosyo sa lahat ng lugar sa San Francisco. Puwedeng makakuha ng pagkakasakop sa Residensiyal na Gusali at mga Nilalaman Nito (Residential Building & Contents) sa mababang halaga na gaya ng $100* para sa isang taon, at para sa mga Komersiyal na Gusali, nang mababa rin na gaya nang $564* para sa isang taon. Pakibisita ang para sa iba pang impormasyon o para maka-usap ang inyong lokal na ahente ng seguro. May bisa ang mga premium (bayad para sa seguro) simula Abril 1, 2018, at hindi kasama rito ang mga bayarin, assessment (singil sa mga sitwasyon kung saan may pananagutan bilang may-ari ng condo sa isang gusali) at surcharge (dagdag na bayad). Nagkakaloob ng pagkakasakop ang seguro sa baha sa ilalim ng NFIP para sa pinsalang dulot ng baha sa mga gusali at nilalaman ng mga ito. Puwede ring makakuha ng pagkakasakop para sa mga gusaling marami ang unit at condominium. Ang puwedeng makuha na maximum o pinakamataas nang limitasyon sa pagkakasakop ay : Type Building Coverage Contents Coverage Residensiyal $250,000 $100,000 Komersiyal $500,000 $500,000 Tulad ng iba pang uri ng seguro, mahalagang malaman kung ano ang nasasakop at hindi nasasakop ng isang polisiya. Mangyaring kausapin ang ahente ng inyong seguro para sa mas espesipikong impormasyon.
Para sa pangkalahatang impormasyon kung ano ang nasasakop sa ilalim ng polisiya para sa flood insurance ng NFIP, pakibisita ang website ng FEMA sa documents/12179. PAGBILI NG FLOOD INSURANCE Maraming kompanya para sa seguro sa pribadong pag-aari at pinsala ang nagbibigay ng serbisyo at nagbebenta ng flood insurance sa ilalim ng NFIP. Upang matukoy ang mga ahente ng seguro na nagbebenta ng flood insurance, tumawag sa 1-800-427-4661. KARAGDAGANG IMPORMASYON • Kapag nag-aplay kayo para sa flood insurance, kailangang tukuyin ninyo ang inyong gusali na nasa loob ng "Sona o Zone X" (tanungin ang tungkol sa mas mababa ang halaga na Preferred Risk Policy (seguro na mas mababa ang halaga sa mga gusaling katamtaman o moderate lamang ang panganib ng pagbaha). Karaniwan nang mayroong 30-araw na panahon ng paghihintay na nasa pagitan ng petsa na binili ang polisiya ng seguro at ang petsa na magkakaroon ng bisa ang pagkakasakop. Para matiyak na mayroong sapat na proteksiyon, bumili ng flood insurance nang maaga bago pa ang pag-ulan at pagbagyo nang dahil sa winter o taglamig. Batay sa Pederal na Batas, Hindi Itinatakdang Gawin ng Lahat ang Pagbili ng Flood Insurance. Kailangang itakda ng mga pederal na ahensiya at pinamamahalaang nagpapautang ang flood insurance sa mga utang na ginagarantiyahan ng gobyerno kung natukoy sa pinakabagong mapa ng pagbaha o flood map ng FEMA ang gusali at anumang nilalaman nito, na ginagamit bilang kolateral para sa utang, na nasa loob ng Espesyal na Lugar na may Panganib sa Pagbaha o Special Flood Hazard Area (Anumang sona kung saan bumabaha o flood zone na nagsisimula sa letrang"A" o "V"). Dahil hindi pa nailalathala ng FEMA ang pinal na mapa ng mabababang lugar na katabi ng ilog o floodplain map para sa San Francisco, hindi ipinatutupad ang pangangailangang ito sa San Francisco. MGA KONTAK • Poograma para sa Flood Insurance o Seguro sa Pagbaha ng FEMA: Call Center ng National Flood Insurance (Pambansang Seguro para sa Pagbaha): 1-800-427-4661 Paki-report ang mga emergency o problema sa serbisyo sa mga imburnal, kagaya ng baradong bagsakan ng tubig (catch basin), pagbaha sa kalye, pagkabarado ng mga imburnal, o amoy mula sa nagamit nang tubig o wastewater sa 311 Sentro para sa Pagbibigay-Serbisyo sa Kostumer (Customer Service Center) ng Lungsod. Tumawag sa 311, o mag-log on o gamitin ang libreng mobile app. #sfsewer sfwater.org/RainReadySF | 415-554-3289 | RainReadySF@sfwater.org February 2019